158 
Jylland kendes kun nogle faa Arter igennem Museets Materiale, 
og fra Fyn ingen, saa det vilde være heldigt, om Undersøgelser 
af denne Del af Faunaen ogsaa kunde blive foretaget der. 
Hvad en saadan Undersøgelse angaar, ligger Vanskeligheden 
ikke i at finde Dyrene — thi de findes saa at sige alle Vegne — 
men i at variere Eftersøgelsesmetoderne saaledes, at intet af deres 
Opholdssteder bliver overset, thi man finder undertiden disse Dyr 
paa de mærkeligste Lokaliteter. 
Den eneste Faktor, som i højere Grad synes at kunne ind¬ 
skrænke Apterygoternes Omraade, er Mangel paa Fugtighed. Tager 
man dem op i en Tube, som lukkes med Vatprop, indtørrer de 
og dør i Løbet af faa Timer. Kulde taaler de derimod godt, saa 
at man undertiden kan finde dem paa Sneen saa talrigt samlede, 
at de farver denne sort (hvoraf jo ogsaa Navnet Gletscherloppe, 
Sneloppe). Efter en enkelt Forfatter skal en Art endog kunne 
være agil i en Kulde af indtil -L 8^ Reaumur. Deres Føde synes 
hovedsageligt at være indskrænket til raadnende Plantedele. J. 
Guthrie nævner dog nogle Eks. paa, at Collemboler havde ædt 
Huller i Bladene paa Agurker og angrebet Kimplanter af Turnips 
og Kaal, eller gnavet videre i Planter, hvor andre Insekter (Hal- 
tica) først havde gnavet Hul. 
Jeg har ikke haft Lejlighed til at gøre saadanne Iagttagelser og 
kan derfor kun dømme efter, hvad jeg har fundet i deres Mave- 
indhold. Dette bestaar som Regel af en ubestemmelig Blanding 
af Planterester, f. Eks. Dele af Algetraade, men af og til fandt jeg 
Dyr, hvis Tarmindhold næsten udelukkende bestod af Sporer, oftest 
af Autobasidiomyceter (hvad der er rimeligt, da Collemboler ofte 
opholder sig paa disse), men undertiden de oftest let kendelige 
Teleutosporer hos Uredinales. 
At Collemboler ogsaa søger dyrisk Føde, synes at fremgaa af 
den overordentlige Mængde, hvori jeg fandt dem i forraadnende 
Rester af nedfaldne Unger og Æg under en Hejrekoloni paa Lolland. 
Hvad Indsamlingen angaar, faar man ved Kætsning i Græs og 
deslige navnlig Entomobryider og Sminthurider. Til saadant Brug 
maa man naturligvis benytte et meget fint Net, for at Dyrene ikke 
skal gaa igennem. (En Art Megalothorax minimus, som sikkert 
vil kunne træffes her i Landet, er kun 0,25 mm lang). Oftest er 
det i alt Fald i Begyndelsen nødvendigt at undersøge Kætserens 
